open-index/open-wikipedia-markdown huggingface dataset:
Tana

**Tana** (hurup Arab Gundul: تانا) atawa **tanah** (hurup Arab Gundul: تانه) atawa **lemah** (hurup Arab Gundul: لمه) (Inggris: *soil*) entu kerak bumi punya bagèan nyang ketelepek deri lelumbèn èn bahan organik.

## Ruju'an
Tana Ratu (Ostrali)

**Tana Ratu** (hurup Arab Gundul: تانا راتو) atawa **Kuinslan** (hurup Arab Gundul: کوينسلند; Inggris: *Queensland*) ièlah atu negeri di blètan Ostrali. Ni negeri – negeri paling gedé nomer dua deri jenggarnya ama nomer tiga paling gedé deri jumblah penduduknya. Tahon 2022, diancer-ancer ada barang 5.354.800 orang nyang ngejedog di Tana Ratu.

Tana Ratu nglingkup pojokan belah lor-wètan Ostrali. Ni negeri watesan ama Wilayah Lor bekulonnya, Ostrali Kidul di belah kidul-kulonnya, ama Walès Kidul Baru di bekidulnya. Di blètannya, Tana Ratu watesan ama Laot Koral ama Laotan Teduh. Tana Ratu punya hopstad nama Brisban.

## Ruju'an
Tangga

**Tangga** (hurup Arab Gundul: تڠݢ) atawa **trajé** (hurup Arab Gundul: تراجى) atawa **anda** (hurup Arab Gundul: اندا) atawa **stèger** (hurup Arab Gundul: ستيݢر) entu alat ngangsod atawa undak-undakan nyang bentuknya doyong atawa ngejejeg. Ada dua macem tangga, tangga nyang biasa dipaké dalem kewontenan doyong di muka nyang njejeg kaya' tèmbok ama tangga gulung nyang dibuat deri tali atawa alumunium nyang digoyor deri atas.

Adapun tangga nyang bentukannya ngejungjang kaga' paké disèndèr-sèndèrin nyang biasanya dipaké di ruma-ruma namanya **tangga jungjang**.

## Ruju'an
Tangga jalan

**Tangga jalan** (hurup Arab Gundul: تڠݢ جالن; Inggris: *escalator*) entu tangga nyang gerak kanggo ngangkut orang ke laèn perdiping di atu gedong. Ni peranti kebikin undak-undak atu-atu nyang kecangcang èn digerak-gerakin ama kèteng penggerak. Itu undak-undak naèk-mudun di lintesannya, jadinya undak-undak tetep ke atas.

## Ruju'an
Taneman

**Taneman** (hurup Arab Gundul: تانمن), atawa **tetanduran** (hurup Arab Gundul: تتندورن) kalu nyang ditanem atawa ditandur di tegalan, ièlah jenis mahluk idup (wabilhusus tumbuhan) nyang ditanem ama orang. Ta'ripnya taneman sering dibèdain ama tumbuhan, biar kata kaga' jarang juga' kata taneman ama tumbuhan dipakénya tuker-tukeran.

## Ruju'an
Tangan

**Tangan** (hurup Arab Gundul: تڠن) atawa **tengen** (hurup Arab Gundul: تڠن) entu bagèan awak nyang di ujungnya lengen. Banyakan orang pating gableg tangan dua. Saban tangan gableg empat jeriji ama atu jempol. Di bagèan dalemnya tangan ada dampal tangan. Ada balung lima di jeronya di bagèan tangan nama *metacarpal*. Mè' nyangcangin tangan ama lengen. Tangan ada punya 27 balung, serènta tulang mè'.

Kalu tangan dibèngkokin keras-keras, itu tangan jadi kepelan. Itu sendi nyang paling keras deri itu kepelan namanya buku jeriji. Banyak laèn binatang, wabilhusus laèn-laèn primata, nyang gableg tangan bisa ngebawa-bawa barang-barang. Adapun tangan orang bisa nglakonin apa-apa nyang laèn-laèn tangan pada kaga' bisa.

## Ruju'an
Tanggerang Kabupatèn

**Tanggerang Kabupatèn** entu atu kabupatèn nyang ada di Propinsi Banten. Ni kabupatèn punya sintrem guwernemèn ada di Tigaraksa. Ni kabupatèn ngejenggar ampé 1.001,86 km2 dengen kepadetan penduduknya 3.303 orang/km2. Ada 3.309.365 (2023) orang nyang tinggal di mari.

## Ruju'an
Tanggerang Kecamatan

**Tanggerang Kecamatan** entu kecamatan nyang ada di Tanggerang Kota. Ni kecamatan ngejenggar ampé 15,79 km².

## Ruju'an
Tanggerang Kota

**Tanggerang** (hurup Arap gundul: تڠݢراڠ; basa Indonésia: *Tangerang*) atawa **Bèntèng** entu atu kota di Propinsi Banten. Ni kota watesan ama Tanggerang Kabupatèn di bekulon ama blèlor, Jakarta di blètan, ama Tanggerang Kidul di bekidul. Tanggerang entu kota nyang dia punya jumblah penduduk – paling gedé ke-3 di dalem gutekan mètropolitan Jabodètabèk.

Tanggerang luasnya 164,54 km2. Ini kota penduduknya kira-kira sekitaran 1.798.601 di tahon 2010. Kepadetannya – 11.000 orang/km2. Lapangan Terbang Antérobangsa Soekarno-Hatta juga' ada di ni kota.

## Ruju'an
Tangkur

**Tangkur** (hurup Arab Gundul: تڠکور) entu atu jenis ikan betulang (basa Indonésia: *teleostei*). Ni binatang ada masup ke jenis ***Hippocampus***. Di laèn-laèn basa, ni ikan digero' *kuda laut* sebab èmang palangnya kaya' kuda. Ada 32–48 spésiès tangkur. Tangkur idupnya di laotan-laotan tropis.

Tangkur, kalo mau ngumpet, paké kamuplase.

## Ruju'an
Tanglung

**Tanglung** (hurup Arab Gundul: تڠلوڠ; hurup Tionghoa Ringkes: 灯笼; hurup Tionghoa Terdisionil: 燈籠; basa Koanwé/Mandarin: *dēnglóng*; basa Hokkièn: *teng-lóng*; basa Kanton: *dang<sup>1</sup> lung<sup>4</sup>*) atawa **tènglolèng** (hurup Arab Gundul: تڠلولڠ) entu lentèra nyang dikeja deri kertas tèplèk nyang kelirnya terang. Tanglung ada macem-macem bentuk ama ukurannya, serènta juga' cara ngebikinnya. Tanglung nyang paling ringkes entu cuman kantong kertas ama ditaroh lilin di jeronya, bagèn bentuk nyang lebi ribet entu ada juga' arku atawa ram logemnya nyang dikrèdongin paké kertas nyang rada keras.

## Sejarah
Tanglung kemungkinan asalnya deri lentèra nyang maké laèn-laèn bahan tembus cahaya, kaya' sutra, tanduk, atawa kulit animal. Tu bahan krèdongannya dipaké biar tu lentèra punya api kaga' padem ketiup angin, biar bisa tetep mentèr. Tèhnologi ngebikin kertas asalnya deri Tiongkok nyang paling kaga' semprakan 105 M selamanya jaman Wangsa Han Wètan, cuman kaga' tau pastinya semprakan kapan tu kertas dipaké bakal krèdongannya lentèra. Ada sair-sair pasal tanglung nyang mulain nongol dalem Tiongkok punya sejarah pas jaman abad ke-6 M. Tanglung lumbrah di jaman Wangsa Tong (690–705), èn di entu jaman juga' keriaan tanglung saban tahonan mulain diadain. Deri Tiongkok, ni tanglung mulain nyebar dah tu ke mana-mana jiran Asia Wètan, Asia Kidul-wètan, èn Asia Kidul.

## Jenis
Paling kaga', ada tiga jenis tanglung nyang paling lumbrah, ya'entu:

* Tanglung gelayutan – jenis tanglung kertas nyang paling umum bakal lampu. Ni tanglung bisa' dibawa, digantung, atawa dicokol di penjogrogan.
* Tanglung terbang – balon udara panas kecit deri kertas, ada bolongannya di bawah, di mana api kecitnya ditumpil.
* Tanglung aèr – Tanglung nyang diambangin di aèr.

## Ruju'an
Tanji bodor

**Tanji bodor** (hurup Arab Gundul: تنجى بودور; Inggris: *comedy music*) atawa **bodoran gendingan** (hurup Arab Gundul: بودورن ݢنديڠن) nya'entu jenis gending nyang èmang ngebanyol. Jaman baholanya mah, sanonya, semprakan abad pertama di Yunani èn Romèn kuna, terus maju ampé Jaman Tengahan, wayah Klasik, èn Romantik, èn abad ke-20.

## Ruju'an
Tapir butek

**Tapir butek** (hurup Arab Gundul: تفير بوتق; *Hydrochoerus hydrochaeris*) atawa **babi aèr** (hurup Arab Gundul: بابى اير) ya'entu héwan kerat-kerit paling gedé nyang tulus masing ada di dunia ampé wayah gini nyang mengrupain anggota jenis ''Hydrochoerus''.

## Ruju'an
Tapos, Dèpok

**Tapos** entu kecamatan nyang ada di Kota Dèpok, Jawa Kulon, Indonésia. Ni kecamatan ngejenggar ampé 33,26 km².

## Wilayah bestir
Kecamatan Tapos kebikin deri 7 kerurahan, entu:
# Cimpaeun
# Cilangkap
# Tapos
# Jatijajar
# Leuwinanggung
# Sukamajubaru
# Sukatani

## Ruju'an
Tarbus

**Tarbus** (hurup Arab Gundul: ) atawa **setambul** (hurup Arab Gundul: ) entu atu pèt nyang bahannya pil.

Ada dua macem tarbus, nyang atu rada nyupet tapi puncernya cèpèr nyang dibuat deri pil, nyang atu lagi bentuknya gelondong rada pèndèk deri bahan *[[Kilim (bahan)|kilim]]*. Biasanya ada kuncungnya juga' di kopnya. Tarbus nyang kita pada nyaho sekarang entu dia punya pengembangan ama bekènnya jaman Usmani punya lantaran.

## Ruju'an
Tarumajaya

**Tarumajaya** entu kecamatan nyang ada di Bekasi Kabupaten. Ni kecamatan ngejenggar ampé 5.463,00 hèktar.

## Ruju’an
Tas gèmblok

**Tas gèmblok** (hurup Arab Gundul: ) atawa **kempèk** (hurup Arab Gundul: ) entu atu macem tas nyang dikeja deri kaèn. Enni tas digèmblok maké atu tali nyang nyantol ngalungin dada ama nyamber ke tasnya. Tas gèmblok sokanan dipaké ama loper.

## Ruju'an
Tas kaèn

**Tas kaèn** (basa Inggris: *tote bag*; urup Arab Gundul:) nya'entu tas nyang bentukannya percis krèsèk, maké tali di atasannya bakal dibawa nèngtèng. Kebanyakan tas kaèn bahannya entu kaèn belacu. Enni tas kaèn belacu ada warna puti èn rada krèm cengcoklatan. Kaèn belacu sokanan digero kaèn mentah lantaran warna puti cengcoklatan polos sonder pepolaan. Enni kaèn sokanan dikeja èn dibikin jadi macem-macem bentuk, tuladnya tas seroman tas belanja, tas sekola, tas jongjon, komo-komo tas nyang ada punya kegunaan bakal orang punya keperluan. Enni kaèn banyak dipaké bakal bungkusan tepung, bungkusan beras, atawa bungkusan barang atawa belanjaan laènnya, serènta bisa lagi dipaké bakal spanduk masing. Enni kaèn punya geger warnanya gè puti. Enni kaèn ada punya baan aslinya entu kapas èn sipatnya gampang diopèn kelawan dijadiin jadi macem-macem bikinan. Enni tas gableg ditangèhin sonder/paké sepuhan, bisa dilempit èn ditangèhin kaya' katun, kaènnya rada alusan deri kaèn *muslin*, uman kurang kasar èn tebel kalo ditimbang ama *kanvas* atawa kaèn jins. Kaèn belacu bepola sokanan dikeja wayah penenunan masing tangèh atawa digero kaèn belacu *dobby*.

## Ruju'an
Tanjung Ijo

**Tanjung Ijo** (hurup Arab Gundul: تنجوڠ ايجو) atawa **Ancol Ijo** (hurup Arab Gundul: ) atawa cara Portugis Betawinya **Kabu Bèrdi** ((hurup Arab Gundul: ملاوى; Portugis: *Cabo Verde*; Peranakan Tanjung Ijo: *Kabu Verdi*) atawa resminya **Kiblik Tanjung Ijo** (hurup Arab Gundul: کبليک تنجوڠ ايجو; Portugis: *República de Cabo Verde*; Peranakan Tanjung Ijo: *Repúblika di Kabu Verdi*) entu negara kepuloan nyang mentil dèwèk rada ngulon di Laotan Atlantik, di bekulonnya Aprika. Ni negara punya hopstad Praia. Ni negara jenggarnya cuming 4.033 km2 (1.557 mi2). Di sono, ada barang 587.925 orang doang nyang tinggal di mari. Adapun dia punya basa resmi entu basa Portugis èn basa sional nyang diakuinnya entu basa Tanjung Ijo.

## Ruju'an
Tansania

**Tansania** (hurup Arab Gundul: تنسانية; Swahili: *Tanzania*; Inggris: *Tanzania*) atawa resminya **Kiblik Rempug Tansania** (hurup Arab Gundul: کبليک رمفوݢ تنسانية; Swahili: *Jamhuri ya Muungano wa Tanzania*; Inggris: *United Republic of Tanzania*) entu negara nyang letaknya di Aprika Wètan. Ni negara juga' samping-sampingan ama sètu paling gedé di Aprika, nama Sètu Wiktoriah. Sebagé lagi, ni negara ngablag ke laot lepas di blètannya, Laotan Hindi. Ni negara punya hopstad Darusalam. Ni negara jenggarnya 947.303 km2 (365.756 mi2). Di sono, ada barang 63.588.334 orang nyang tinggal di mari. Adapun dia punya basa resmi entu basa Swahili ama basa Inggris èn juga' salah atu basa daèrah nyang diakuin nya'entu basa Arab.

## Ruju'an
Tasikmalaya Kabupatèn

**Tasikmalaya Kabupatèn** entu atu kabupatèn nyang ada di Propinsi Jawa Kulon. Ni kabupatèn punya sintrem guwernemèn ada di Singaparna. Ni kabupatèn ngejenggar ampé 2.712,52 km2 dengen kepadetan penduduknya 619 orang/km2. Ada 1.876.544 orang nyang tinggal di mari.

## Ruju'an
Tasikmalaya Kota

**Tasikmalaya Kota** entu atu kota nyang ada di Propinsi Jawa Kulon. Ni kota ngejenggar ampé 171,61 km2 dengen kepadetan penduduknya 4.260 orang/km2. Ada 731.048 orang nyang tinggal di mari.

## Ruju'an
Tata Kemataarian

**Tata Kemataarian** (hurup Arab Gundul: تات کمتهارين; Inggris: *Solar System*) ya'entu atu buah tataan nyang ada di luar awang-awang nyang mana Mataari jadi raja ama jègernya, sekaligus jadi pancernya. Semua benda-benda langit kaya' bintang ider, bintang ider kecit, bebaton, debu, ama bintang sapu pating ngider-ngiderin Mataari nyang diitung sebagé setaon. Kalo ngeliat waktu taonan, saban bintang ider ada punya waktu nyang béda-béda, tuladnya, Bumi nyang ngider kuliling Mataari 365,2564 ari punya lama, nah kalu bintang ider Marih entu ngiderin mataari 686,971 ari punya lama.

## Ruju'an
Tata kemasarakatan

**Tata kemasarakatan** (hurup Arab Gundul: تات کمشرکتن; Indonésia: *pranata*) nya'entu aturan masarakat punya gawéan husus. Aturan tata kemasarakatan di Indonésia ada nyang bentuknya tulisan (wèt dasar, wèt nyang belakon, setrap nyang surup ama wèt resmi nyang belakon) ama ta'jir (kaga' ketulis, kaya' wèt ada, kebiasaan, setrap moril).

## Ruju'an
Tatakan cecurut

**Tatakan cecurut** (hurup Arab Gundul: تتاقن چچوروت; Inggris: *mousepad*) ièlah atu muka bakal naroh ama nggerak-gerakin atawa nglèsar-nglèsorin cecurut kumpiuter. Tatakan cecurut numpil pemakéan cecurut langsung di atasnya atu méja dengen ngangsrogin atu muka cèblèk nyang bisa ngeja kita ngukur geraknya joto sonder kepalang-palang, sonder ngadat-ngadat, sonder serat-seret.

## Ruju'an
Taèr

**Taèr** (hurup Arab Gundul: تائير; Inggris: *whey*; Welanda: *wei*) ièlah caèran èncèr nyang kuar deri susu kapan itu susu didadiin ama ditapis. Ni produk katutan (*by-product*) deri pengejaan kéju. *Taèr manis* dikeja pas ngeja kéju keras macem pendadi, kaya' kèju Cèdar atawa kèju Swit. Adapun, *taèr asem* dikeja kapan ngeja kéju macem asem, kaya' kéju gubuk (*cottage cheese*). Taèr juga' bentuknya caèran di atasnya taèru.

## Ruju'an
Taèru

**Taèru** atawa **tèru** (hurup Arab Gundul: ; ; ) atawa **susu asem** (hurup Arab Gundul: ) ièlah susu nyang dikeja liwat pengragian kuman. Tèrua kena dikeja deri susu apa gè', keitung juga' deri susu kedelé. Wayah gini punya produksi tèrua kebanyakannya deri susu sampi. Pengragian gula susu (*laktosa*) ngeja asem susu (*asam laktat*) nyang kanggo ngeja jadi kenyal-kenyel ngejembung di jat puti telor susu di tèruanya. Tèrua mah roncat-roncèt rasanya, mentak rasa asli, rasa buah, rasa kernèli, atawa rasa coklat juga' ada.

## Ruju'an
Tebang (gerakan bola)

Kebanyakan macem maèn bola entu ada nyang namanya **tebang** (hurup Arab Gundul: تبڠ; Inggris: *tackle*). Tujuannya orang nebang sepèler lawan biar itu bola kelos deri lawan punya tangan atawa kaki, bakal njegel lawan biar kaga' bisa ngranggeh kita punya gawang, atawa bakal negah dia biar kaga' bisa nutugin dia punya maksud. Adapun nebang sepèler mah macem-macem, bisa ditubrug, bisa diselèngkat, bisa dipladugin, èns.

## Ruju'an
Tegal Kabupatèn

**Tegal Kabupatèn** entu atu kabupatèn nyang ada di Propinsi Jawa Tenga. Ni kabupatèn punya sintrem guwernemèn ada di Slawi. Ni kabupatèn ngejenggar ampé 878,79 km2 dengen kepadetan penduduknya 1.900 orang/km2. Ada 1.679.268 orang nyang tinggal di mari.

## Ruju'an
Tegal Kota

**Tegal Kota** entu atu kota nyang ada di Propinsi Jawa Tenga. Ni kota ngejenggar ampé 39,68 km2 dengen kepadetan penduduknya 7.300 orang/km2. Ada 290.87 orang nyang tinggal di mari.

## Ruju'an
Tegalan (langbow)

Dalem langbow, **tegalan** (hurup Arab Gundul: تݢلن) entu atu pètakan tana, baè' dikeleng apa kaga', nyang dipaké bakal tujuan langbow, kaya' nimu bibit, manèn, atawa bakal jadi pangonan bakal héwan angonan. Itu tegalan bisa dibiarin kaya' sawangan baé atawa bakal gegula.

Banyak tegalan gableg pal bakal nengerin, biasanya semak-semak atawa tetumbuhan, kanggo bakal ngasi makanan ama nutugin kebutuhan bakal mahluk jalang betahan idup. Kedapetan kalo ni pal bisa ngebadegin kerageman héwan ama taneman di ni bilangan, èn juga' bisa aja nyebabin ngurangnya tetanduran.

## Ruju'an
Tekenan

**Tekenan** (hurup Arab Gundul: تکنن) (perlambangan: *p* atawa *P*) entu atuan èlmu tabèat nyang nyatain gaya (F) per atuan jenggar (A).

## Ruju'an
Telakop mata

**Telakop mata** (hurup Arab Gundul: تلاکوف مات) atawa **kelompak mata** (hurup Arab Gundul: کلومفق مات) atawa **kelopak mata** (hurup Arab Gundul: کلوفق مات) atawa **kelapuk mata** (hurup Arab Gundul: کلافوق مات) atawa **celakopan mata** (hurup Arab Gundul: چلاکوفن مات) atawa **telokopan mata** (hurup Arab Gundul: تلاکوفن مات) atawa **bibir mata** (hurup Arab Gundul: بيبير مات) atawa **lopa mata** (hurup Arab Gundul: لوفا مات) atawa **kopak mata** (hurup Arab Gundul: کوفق مات) atawa **katup mata** (hurup Arab Gundul: کاتوف مات) atawa **tutup mata** (hurup Arab Gundul: توتوف مات) atawa **kengkolok mata** (hurup Arab Gundul: کڠکولوق مات) atawa **tengkolak mata** (hurup Arab Gundul: تڠکولق مات) atawa **lepit mata** (hurup Arab Gundul: لفيت مات) atawa **kulit mata** (hurup Arab Gundul: کوليت مات) atawa **legok mata** (hurup Arab Gundul: لݢوق مات) atawa **bibir mata** (hurup Arab Gundul: بيبير مات) entu lepitan kulit nyang lembèk nyang ngaling-ngalingin ama nglindungin mata.

Ada berapa penyakit nyang ada kaètannya ama telakop mata, antara laèn *ptosis* atawa telakop mata ngamplé, nyang dalem kebanyakan hal kejadian kalo sepir *levator palpebrae* kaga' kuat bakal nangsel kelopak mata. Penanganan bakal ni penyakit bisa paké operasi belèk paké ba'al setempat, èn kewontenan bisa mendingan abisnya operasi.

## Ruju'an
Tembelang, Bekasi Kabupatèn

**Tembelang** atawa **Tambelang** entu kecamatan nyang ada di Bekasi Kabupaten. Ni kecamatan ngejenggar ampé 3.791,00 hèktar.

## Ruju’an
Tempat ajeb-ajeb

**Tempat ajeb-ajeb** (hurup Arab Gundul: تمفة اجب٢; Indonésia: *diskotek*) entu tempat seneng-seneng atawa suhian nyang ada maènan gending atawa musik nyang dibawain ama tukang maèn pelat (DJ). Tempat ajeb-ajeb kebentuk deri lanté dangsa nyang gedé di tenga-tenga, ruangan nyang gulem hawanya ada lampu implengnya muter-muter, èn lampu laènnya nyang ngènclèk di tèmbok. Tempat ajeb-ajeb juga' nanjain macem-macem minuman ama ceciplakan. Bakal masup ke dalem, nyang nyaba kudu beli karcis dulu di pintu masup.

## Ruju'an
Tempat plesiran di Indonésia

**Pelancongan di Indonésia** entu unsur penting di Indonésia punya èkonomi, juga' jadi atu sumber pemasupan tukeran asing nyang ngebadeg. Indonésia diperingkatin nomer 20 di dunia dalem hal industri pelancongan tahon 2017, juga' diperingkatin nomer 9 paling melesat pelancongannya di dunia, juga' melesat nomer 3 di Asia, serènta paling melesat di Asia Kidul-wètan. Tahon 2018, Dènpasar, Jakarta, ama Batam entu masup 10 kota di dunia nyang pelancongannya melesat, masing-masing 32,7, 29,2 and 23,3 prosèn. Bidang pelancongan diperingkatin nomer 4 paling gedé di antara bidang èkspor ladènan èn barang.
Tenger aèr

**Tenger aèr** (hurup Arab Gundul: تڠر اير; Inggris: *watermark*) ièlah gambar atawa sorot nyang nongol di kertas èn kiatannya kaya' bayang-bayang serènta cuman gableg kiatan kapan diimpleng paké atu lampu-lampu, tuladnya paké tèktokan cahaya lampu. Tenger aèr galibnya dipaké di duit-duit kertas, prangko, serènta warkat-warkat penting laènnya biar kaga' dipalsuin. Ada dua cara bakal ngeja tenger aèr, nya'entu prosès gulung panas (*dandy roll*) ama cap gelondong (*cetak silinder*).

## Ruju'an
Tenggorokan

**Tenggorokan** (hurup Arab Gundul: تڠݢوروقن) entu bagèan awak nyang kecangcang ama bacot di atasnya èn mah di bawanya. Tenggorokan entu tempat jalannya makanan abisnya dilebok ama dikamus-kamus ama gigi. Minuman caèr, kaya' aèr, juga' mili liwat tenggorokan ke mah èn ke mana-mana bagèan awak.

## Ruju'an
Terampa

**Terampa** (hurup Arab Gundul: ترمفا) entu drampol bawah pintu. Terampa gunannya bakal nangsel pintu di bawah, jadinya kaga' jeblos tu pintu.

## Ruju'an
Telor (makanan)

**Telor** (hurup Arab Gundul: تلور) atawa **endog** (hurup Arab Gundul: اندوݢ) nyang kebanyakannya pating dilebok ama manusia gableg kulit telor. Ada berapa bagèan di telor: puti telor, konèng telor, ama macem-macem mèmbran cèblèknya. Saban bagèan telor kena dilebok, bagèn biasanya mah kulitnya dibuang. Telor entu atu sumber baè' jat puti telor.

## Ruju'an
Telampangan pemaké

**Telampangan pemaké** (hurup Arab Gundul: تلمفڠن فماکى; Inggris: *user interface*) ngijinin pemaké sili betindak ama mesin. Telampangan pemaké utamanya ngongsongin ni dua hal:

* masupan (*input*) Pemaké bisa ngrobah apa-apa; dia bisa ngerobah pegimana tu mesin begawé, atawa ngasi inpormasi ke tu mesin.
* kuaran (*output*) Abisnya pemaké ngasi masupan, tu mesin bakal ngelakonin atu hal, èn ngongsongin berapa kuaran.

## Penerjemahan istilah
Istilah *user interface* diterjemahin ke basa Betawi sebagé *telampangan pemaké*, mangka ni – kata keanyaran (*neologisme*). Adapun sebabnya ngapa ni kata nyang dicomot ièlah bahnanya *telampangan* entu asalnya deri kata *tampang* nyang diselesepin ama selesepan (*infix*) *-el-* èn ditarohin akhiran *-an*. Artinya, *interface* entu penggambarannya ièlah atu tampang nyang ditampangin ke adep-adepannya dia punya pemaké.

## Ruju'an
Teriskaan

**Teriskaan** (hurup Arab Gundul: ترسكأن) atawa **teriska** (hurup Arab Gundul: ترسكا) atawa **gosokan** (hurup Arab Gundul: ݢوسوقن) gableg garan èn dampal nyang bentuknya tèplèk ama ujungannya rada ngelengkung segitiga. Itu dampal panas deri lèstrik. Teriskaan nyang udah panas digosok ke pakéan biar itu pakéan pada cèblèk, alus, lagi rapi. Ni namanya nggosok atawa neriska. Garannya mah kaga' panas kapan dipègang sebab èmang dibikin bakal dipègang.

## Ruju'an
Terminal Induk Bekasi Kota

**Terminal Induk Bekasi Kota** (hurup Arab Gundul: ترمينل اندوق بکاسى کوتا) atawa **Tamplas Gedé Bekasi Kota** (hurup Arab Gundul: تمفلس ݢدى بکاسى کوتا) ya'entu terminal atawa tamplas jenis A nyang jadi terminal induk paling gedé se-Bekasi Kota. Enni terminal ada punya pintu masup di Jalan Cut Mutia èn pintu kuarnya di Jalan Ir. H. Djuanda, Kel. Durèn Jaya, Kec. Bekasi Wètan, Bekasi Kota. Enni terminal ngejenggar ampé 1,3 hèktar diopèn ama Kementerian Perubungan Kiblik Indonésia. Enni terminal ngeladènin angkot, Transpatriot, èn bes anterkota dalem propinsi (AKDP), èn bes anterkota anterpropinsi (AKAP).

## Ruju'an
Tesuir

**Tesuir** (hurup Arab Gundul: تصوير) entu ngomong di depan banyak orang nyang disusun rapi: bakal ngasi ma'lumat, sawaban, bujukan, atawa ngibur dia punya alokannya.

Paling kaga' dalem tesuir kudu ada lima soalan penting, sering dinyatain sebagé "*sapa* nyang ngomong *apa* ke *sapa*, paké *wasilah apa*, èn apa *pengarunya*?".

Orang Yunani Kolot nggero tesuir itu ῥητορική *rhētorikē* 'balagah'; orang Romèn bilangnya *ōrātōrium* 'ceramah'. Ampé akir-akir abad ke-20, tesuir juga digero sebagé 'ngomong umum' (*forensic speaking*) atawa *forensics*. Propahanda entu atu nama laèn bakal tesuir nyang akur atawa nentang atu titik pendelengan. George Orwell punya kata, propahanda entu atu penyerminan deri maèn sangka (*prejudice*) atawa keyakinan nyang ngewarnain pengakiman masarakat. Sering pisan dah tu propahanda – cacat pikiran atawa pitnah.

## Ruju'an
Tetungkak

**Tetungkak** (hurup Arab Gundul: تتوڠکق) atawa **tungkak** (hurup Arab Gundul: توڠکق) atawa **tunggak** (hurup Arab Gundul: تتوڠݢق) atawa **keneng** (hurup Arab Gundul: کنڠ) entu atu bagèan deri kita punya awak punya sistim petulangan nyang adanya di sikil. Tetungkak sendèwèk entu tulang paling gedé deri dampal sikil. Ni tulang adanya di sebelah belakang nyang ngarain berat awak di atas tana ke belakang.

Mangkanya, ni tulang tetungkak gableg tugas gedé bakal ngejagjag berat awak, wabilhusus kapan lagi puter kayun atawa rari. Tungkak juga' gableg sendi, di sebelah atas tetungkak sesendian ama tulang tempat kekiongan ada èn di depannya ama tulang penyangcang ama jeriji kaki.

## Ruju'an
The Boyz

**The Boyz** (urup Arab Gundul: دبويز) entu paguyuban gending lanang deri Koréa Kidul nyang diangon ama IST Entertainment. Enni paguyuban lanang mulain *debut* tanggal 6 Désèmber 2017 dengen gending awalnya entu "Boy" deri dia pada punya album cilik *debut* "The First". Enni paguyuban punya anggota entu Sangyòn, Jacob, Yònghun, Hyònjè, Juyòn, Kevin, New, Cangbin, Ju Hakyòn, Sun'u, èn Eric. Hwall hèngkang deri enni grup bulan Oktober 2019.

## Ruju'an
Tikus

**Tikus** (hurup Arab Gundul: تيکوس) ièlah atu beraya dalem wangsa *[[Héwan krikitan|Rodentia]]* (héwan krikitan) nyang gableg ada 1.000 macem lebih. Macem tikus nyang paling bekèn ièlah mencit (*Mus spp.*) ama tikus got (*Rattus norvegicus*) nyang kena dipapagin ampir di mana-mana negara èn atu orhanisme tulad nyang penting dalem èlmu hayat ama jadi héwan piaraan paling mashur.

## Ruju'an
Timor Wètan

**Timor Wètan** (hurup Arab Gundul: تيمور ويتن) atawa dia punya nama resmi **Kiblik Kera'yatan Timor Wètan** (hurup Arab Gundul: کبليک کرعيتن تيمور ويتن; basa Tétun*: Repúblika Demokrátika Timór-Leste*) 'ntu iélah atu negara nyang ada di Asia Kidul-wètan. Ni negara seblahan ama Indonésia, nyang adanya di blètan Pulo Timor. Bebatian ama Laut Timor di bludik, Selat Wètar ama Selat Ombai di blilir, ama NTT, Indonesia di bekulon ama Laut Banda di blètan. Sintremnya entu kota Dili. Timor Wètan sempet jadi atu propinsi sejek taon 1976 trus misain diri pas taun 1999. Abisan 'ntu Timor Wètan resmi jadi negara merdéka pol pas tanggal 20 Méi 2002.

Ni negara ada punya loas bangsa 14,874 km2, bahnanya ni negara jadi negara nyang paling kecit ketiga di Asia Kidul-wètan. Penduduknya pas taon 2010 barang ada 1,066,582 orang, dengen kepadatannya sepadet 76.2 orang/km2. Barusan pas 11 Nopember 2022, Timor Wètan dibolein masup ASEAN, nyang sebelonnya sempet ketulak gegara sarat-sarat nyang belom keterima.

## Ruju'an
The Simpsons

***The Simpsons*** entu rèrodan pèlem cèmèn bodoran Amrik Serèkat nyang dibikin ama Matt Groening. Ni acara pertama-tama ditayangin jadi punggelan acara *[[Tracey Ullman Show]]* tahon 1987.

## Catetan
The Warriors

***The Warriors*** (hurup Arab gundul: دووريور) ya'entu gim betontonan taon 2005 nyang mengikut pèlem taon 1979. Nama enni gim ama entu pèlem sama. Enni gim dikeja ama Rockstar Toronto èn diterebitin ama Rockstar Games. Enni dilangsir Oktober 2005 bakal Plèstisen 2 èn Xbox, terus Pèbuari 2007 bakal Plèstisen bawa-bawa  dilangsir ama Rockstar Leeds. Mei 2013, enni gim dilangsir juga di Plèstisen 3 èn Juli 2016 di Plèstisen 4.

Enni gim betempat di kota New York taon 1970-an nyang bepasir. Cerita ngikutin gèng jalanan *Eponymous* nyang dijebak lantaran pembunuhan atu dedengkot gèng nyang dihormatin èn kudu balik ke kampungan dia pada di pulo Coney pas lagi dicari-cari ama gèng seberang èn pulisi. 

## Ruju'an
Timur

**Timur** (hurup Arab Gundul: تيمور; Turki Cagaté: تیمور *Tēmōr*, lèt. 'besi', sek. 9 April 1336 – sek. 17 Pèbruari 1405), bekèn juga' digero ***Timūr Gurkānī*** (Turki Cagaté: تيمور کورگن *Temür Küregen*) atawa nyang paling bekèn poyokannya ***Timur-i Leng'' ''(Lenk)*** (lèt. 'Timur si Pèncod', lantaran kakinya pèncod deri lair), ièlah sorang pena'luk ama penguasa Selam Ahlusunah turunan Turki-Monggol deri wilayah Asia Tenga, nyang kesohor abad ke-14, wabilhusus di Ruslan bekidul ama Parsi.

## Ruju'an
Tiplis

**Tiplis** (hurup Arab Gundul: ;  ) atawa **Tebilisi** (hurup Arab Gundul: ;  [ˈtʰbilisi]) entu ibu negeri ama kota paling gedénya Géorgi nyang ngejegreg di lingir bantaran Kali Kura dengen penjogrog bangsa 1,2 juta orang.

## Ruju'an
Tirana

**Tirana** (hurup Arab Gundul: تيرانة; Albani: *Tirana* [tiˈɾana]; Gèg: *Tirona*) entu hopstad ama kota paling gedénya Albani. Ni kota dicempèt ama gunung-gunung èn bukit-bukit dengen Gunung Daèti nanjak di blètan èn rada lebak di belah lor-wètan madep Laot Adriatik deri jaoh. Bahna dia punya pernahan di Dataran Tirana èn deket ama Laot Tenga, ni kota kesawaban ama iklim usuman Laot Tenga.

## Ruju'an
Toa

**Toa** (urup Arab Gundul: توا) entu atu macem salon nyang dipaké bakal ngirim suara èn ngencengin suara. Bentuknya yang corong dipaké bakal mangkusin *èlemèn-èlemèn* suaranya. Entu corong entu bukan bagian nyang ngeja kenceng suara, cuman gunanya dipaké bakal geterin suara. 

## Ruju'an
Tocang

**Tocang** (hurup Arab Gundul: توچڠ) atawa **cocang** (hurup Arab Gundul: چوچڠ) entu modèl rambut lanang nyang dikuncung terus dikuncir di batok belakang nyang jadi hasnya jaman Wangsa Cing (1644-1911) di Tiongkok. Ni modèl rambut awalnya dikenalin ama Nurhaci pas uda nyingkirin Wangsa Bèng di Tiongkok awal-awal abad ke-17. Adapun kata *tocang* atawa *cocang* entu dikenalin ama orang-orang Singké' deri rungkun Hokkièn nyang pada hijrah ke Asia Kidul-wètan, masup juga' Indonésia jaman Cing.

## Ruju'an
Togo

**Togo** (hurup Arab Gundul: توݢو; Prasman: *Togo*) atawa resminya **Kiblik Togo** (hurup Arab Gundul: کبليک توݢو) atawa **Kiblik Togolès** (hurup Arab Gundul: کبليک توݢوليس; Prasman: *République togolaise*) entu negara nyang letaknya di Aprika Kulon èn watesan ama Gana di bekulonnya, Bénin di blètannya, èn Burkina Paso di blèlirnya. Ni negara punya hopstad Lomé. Ni negara jenggarnya 56.785 km2 (21.925 mi2). Di sono, ada barang 8.703.961 orang nyang tinggal di mari. Adapun dia punya basa resmi entu basa Prasman, cuman masing ada basa daèrah laèn-laènnya.

## Ruju'an
Tokio

**Tokio** (basa Jepang:東京) atawa nama resminya **Biang Kota Tokio**, ya'entu atu deri 47 wilayah di Jepang nyang jadi ibu negeri Jepang semprakan taun 1869.

## Ruju'an
Tiongkok

**Tiongkok** (hurup Arap gundul: تيوڠكوق; Aksara Cina Ringkes: 中国; Aksara Cina Terdisionil: 中國; basa Koanwé/Mandarin: *Zhōngguó*; basa Hokkièn: *Tiong-kok*) atawa nama resminya **Républik Ra'yat Tiongkok** (hurup Arap gundul: ريفوبليك رعية تيوڠكوق; Aksara Cina Ringkes: 中华人民共和国; Aksara Cina Terdisionil: 中華人民共和國, *Zhōnghuá Rénmín Gònghéguó*; basa Hokkièn: *Tiong-hôa Jîn-bîn Kiōng-hô-kok*)  atawa umumnya digero' **Cina** (hurup Arap gundul: چين) ièlah atu negara nyang dia punya letak ada di Asia Wètan. Tiongkok punya hopstad – Pèking, cuman kota paling gedénya Sanghay. Ini negara – negara nyang dia punya penduduk kedua paling banyak di dunia dengen jumblah penduduknya 1.411.750.000 orang, seabisnya lama jadi nomor atunya, sekarang kesalip Negeri Hindi. Kepadetan penduduknya – 145 orang/km2; èn luasnye – 9.706.961 km2 atawa nomor 3 paling luas di dunia.

Tiongkok entuh negara nyang dia punya èkonomi kedua paling hèbring di dunia, abisnya Amrik Serèkat, dengen jumblah GDP 12.382 triliun dolar amrik selamanya tahon 2012. Cuman, lantaran dia punya penduduk setumbra-tumbra, pendapetan per kapitanya cumen $9.146 dolar amrik. Mangkanya, ni negara masing dikata 'negara bekembang'.

## Ruju'an
Tipi

**Tipi** (hurup Arab Gundul: تيفى) entu mesin nyang ada layar atawa sesèt lènsa. Tipi nerima sinyal umrup èn ngerobah itu sinyal jadi gambar ama suara. Kata tipi nyang aslinya deri kata *televisi* asalnya deri basa Yunani τῆλε *tēle-* 'jauh' ama basa Latèn *visiō* 'pengiatan'. Mangkanya, artinya tu kata aslinya ièlah "pengiatan jauh", bahna èmang ni peranti kanggo ngiat apa-apa nyang aslinya ada di tempat laèn nyang mentak jauh deri situ.

## Ruju'an
Toko

**Toko** (hurup Arab Gundul: توکو) entu atu tempat ketèdèng nyang di jeronya ada piil jualan dengen jenis benda atawa barang nyang husus, kaya' toko kitab, toko buah, èn laèn sebagénya. Kalu deri guna atur bandanya, istilah "toko" mah ongkoh ampir medu ama "warung". Cuman di perkembangan setilahnya, warung jadi dèngklok rada terdisionil ama ringkes, èn warung sokanan dicangkèlin ama tempat orang jualan makanan atawa minuman. Kalu deri bangunan bentuknya, toko galibnya lebi kiatan gedé ama modèren deri segi rancang gedongnya ketimbang warung. Toko juga' lebi modèren deri hal barang-barang dia punya jual ama cara bayarnya.

* Pengètèngan (*retail*) ièlah cara masarin barang dengen cara ngètèng.
* Pemborongan (*grosir*) ièlah cara ngetèng-ngetèngin barang bancakan.

## Ruju'an
Tong sampa

**Tong sampa** (basa Inggris: *waste container*; hurup Arab Gundul: توڠ سمفا) nya'entu tempat bakal ngumpulin sampa bakal sebentaran nyang sokanan kekeja deri besi atawa pelastik.

Di dalem pangkèng, tong sampa lumbrahnya ditaro di dapur bakal muang bekas dapur kaya' kulit buah atawa pelès. Ada gè tong sampa kusus keretas nyang dipaké bakal kantor. Berapa tong sampa ada punya tutupan di palanya bagèn bau sampanya ora kuar. Kebanyakan kudu dibuka sorangan, cuman enni wayah uda banyak nyang maké jejegan bagèn gampangin buka-tutup tong sampanya. Tong sampa dalem pangkèng lajimnya diisiin kerèsèk bakal ngegampangin buang sampanya tepinan ora usah lagi minda-mindain tong sampanya seumpama uda pol, tinggal mawa kerèsèknya, buang kerèsèk pol sampanya, ganti ama kerèsèk anyar. Enni ihwal gampangin wayah buang sampa. Berapa tempat kaya' taman ada punya tong sampa nyang ditaroin di pinggir jalan terus-terusan. Enni ihwal diarepin bakal ngebisain orang bakal ogah buang sampa tambarakan nyang ganggu keèndaan èn kesihatan lingkungan serènta tata krama masarakat bakalan.

## Ruju'an
Tonga

**Tonga** (hurup Arab Gundul: توڠة; Inggris: *Tonga*; Tonga: *Tonga*) atawa resminya **Kerajaan Tonga** (hurup Arab Gundul: كراجأن توڠة; Inggris: *Kingdom of Tonga*; Tonga: *Puleʻanga Fakatuʻi ʻo Tonga*) entu negara nyang letaknya di di Oséani. Ni negara punya hopstad Nuku'alopa. Ni negara jenggarnya cuman 748
km2 (289 mi2) doang. Di sono, ada barang 100.209 orang doangan nyang tinggal di mari. Adapun dia punya basa resminya entu basa Tonga ama basa Inggris.

## Ruju'an
Topèng Betawi

**Topèng Betawi** (hurup Arab Gundul: ; ) aja entu orang Betawi punya atu bentuk lènong ngibing ama lakon. Ni lakon-ngibing nglingkup ibingan, gending, bebodoran, ama lakon. Topèng Betawi nampilin tèma-tèma orang Betawi punya keidupan nyang ditampilin dalem bentuk ibingan ama lakon. Digero' topèng lantaran èmang maké topèng atawa kedok pas lagi ngibing nyang dipercaya katanya ada kesaktiannya.

## Sejarah èn asal-usul
Topèng Betawi awalnya dikeja ama Ma' Kinang èn Kong Ji'un di tahon 1930 nyang disawabin ama ibingan topèng Cerbon. Ni bentuk lènong lakon ngibing ngembangnya di pinggir-pinggiran Jakarta, nyang digeronya orang Betawi Pinggiran (atawa Betawi Ora).

## Paèdah kemasarakatan
Ada berapa paèdah kemasarakatan deri topèng Betawi. Jaman bahola, orang Betawi pada percaya kalo itu kedok bisa ngindarin bahla, penyakit, ama musibah. Walakin, wayah gini, topèng Betawi cuman bakal jadi hiburan di keriaan-keriaan Betawi doang, kaya' di kawinan Betawi, sunatan, ama lebaran.

## Alat gending
Bakal ngiringin penampilan topèng Betawi, alat-alat gending nyang biasa dipaké antara laèn: rebab, gong, kendang, kempul, kulanter, ama kècrèk.

## Ruju'an
Torat

**Torat** atawa **Torèt** ( *Tōrā*, "Taturan", "Pengajaran" atawa"Wèt") entu atu bunga rampé deri lima kitab pertama deri Kitab Mugadas Ibrani, nya'entu kitab: Kejadian, Kuaran, Bani Lawi (Imamat), Angka, èn Ulangan. Ni juga' bekèn digero' Kitab Lima atawa dalem basa-basa Peringginya kurang lebi digero *Pentateuch* (lapal basa Inggris: /ˈpɛntətjuːk/) atawa Kitab Lima Musa ama orang Serani. Adapun dalem Yahudi punya terdisi, digeronya Torat Maktub (basa Ibrani: תּוֹרָה שֶׁבִּכְתָב, *Tōrā šebbīḵṯāv*). Kalo bakal tujuan keigamaan, itu Torat bentuknya gulungan (*sefer Torah*). Kalo bentuknya dicitak jadi buku, digeronya *chumash*, èn biasanya juga' ada para habar punya tapsirnya juga (*perushim*).
Transnistri

**Transnistri** (hurup Arab Gundul: ترنسنسترى; basa Rumèn: Нистрения *Nistrenia*; basa Rus: Приднестровье *Pridnestrov'e*; basa Ukrain: Придністров'я *Prydnistrov'ya*) atawa resminya **Kiblik Moldawi Pridenèstrowi** (hurup Arab Gundul: ترنسنسترى; basa Rumèn: Република Молдовеняскэ Нистрянэ *Republica Moldovenească Nistreană*; basa Rus: Приднестро́вская Молда́вская Респу́блика *Pridnestróvskaya Moldávskaya Respúblika*; basa Ukrain: Придністро́вська Молда́вська Респу́бліка *Prydnistróvska Moldávska Respúblika*) entu atu negara secara hakèkat (*de facto*) di Èropa Wètan. Ni negara ada semprakan antara 1990 ama 1992, abisnya bubarannya Uni Sowièt. Ni negara mroklamirin dia punya kemerdékaan deri Moldawi tanggal 2 Sèptèmber 1990. Dengen soldadu Rus punya bantuan, ni negara barengan ngalahin soldadu Moldawi di Perang Transnistri. Semprakan tahon 1992 udah ada damé, cuman Mejelis Èropa tetep nganggep Transnistri sebagé kawasan "selèk adem". Ampé wayah gini, ora ada negara barang seacan nyang ngakuin Transnistri, walakin nyang ada malah dianggep bagèan deri Moldawi.

Ada dèbat apa Transnistri entu beneran negara, apa bukan. Ni negara diakuin ama tiga negara laèn nyang juga' kaga' diakuin atawa separodiakuin, kaya': Abhasi, Karabag Gunung, èn Osèti Kidul. Ni kawasan pepes ngakuin kemerdékaannya èn betingka bèbas di dia punya daèrah dengen bantuan soldadu perdaméan deri laèn negara.

Dalem penanggokan suara per 17 Sèptèmber 2006,97% orang pada milih merdéka deri Moldawi. Ni hasil tanggokan suara kaga' diterima ama Moldawi, nyang nggero' ni dèrah "Daèrah Lingir Kèbot Denèster".

Transnistri entu atu-atunya negara nyang masing maké lambang palu arit di bendèranya.

Ruslan ada punya embanan gedé di ni wilayah. Sekitar 1.500 ampé 2.000 soldadu Rusia dijogrogin di mari. Sebagé lagi, bisa-bisa ampé 10.000 soldadu paramilitèr.

Orang Moldawi, Rus, ama Ukrain masing-masing jumblahnya 1/3 deri seruruh penduduknya.

## Ruju'an
Trinidad èn Tobago

**Trinidad èn Tobago** (hurup Arab Gundul: ترينيدد ان توباݢو; Inggris: *Trinidad and Tobago*) atawa resminya **Kiblik Trinidad èn Tobago** (hurup Arab Gundul: کبليک ترينيدد ان توباݢو; Inggris: *Republic of Trinidad and Tobago*) entu negara kepuloan nyang letaknya di Karaiben, di Amrik Lor. Ni negara punya hopstad Por-op-Spèn. Ni negara jenggarnya cuman 5.131
km2 (1.981 mi2). Di sono, ada barang 1.405.646 orang nyang tinggal di mari. Adapun dia punya basa resminya entu basa Inggris.

## Ruju'an
Treasure

**Treasure** (urup Hangel: 트레저; tuker urup: Teréjò; urup Katagana Nipong: トレジャー; tuker urup: Toréjaa; urup Arab Gundul: تريسور) entu paguyuban gending lanang deri Koréa Kidul nyang dikeja ama YG Entertainment liwat acara "YG Treasure Box" nyang isinya anggota 10 orang, ya'entu: Cwé Hyònsuk, Pak Jihun, Yoshi, Jungyu, Yun Jènhyòk, Asahi, Doyòng, Haruto, Pak Jòng'u, èn Só Jònghwan. Cwé Hyònsuk èn Pak Jihun jadi anggota paling tua èn sama-sama jadi enni paguyuban punya dedengkot.

## Ruju'an
Tribuana Tunggadéwi deri Majapait

**Tribuana Tunggadewi** entu Majapait nomer 3 punya penyekel guwernemèn nyang ngejabat deri taon 1328-1351. Dia nya'entu adè' kewalon deri Prabu Jayanegara. Deri batu tulis Singasari (1351) ditauin dia punya gelar entu **Sri Tribhuwana Wijayatunggadewi Maharajasa Jayawisnuwardhani**.

## Ruju'an
Tuhpat napis

**Tuhpat napis** atawa *Tuḥfat al-Nafīs* (lèterleknya: "Hadiah nyang bearga") entu atu buku sejarah Raja Ali Haji punya pikangan, atu tukang sastra deri Rio èn pengèran Kesultanan Rio-Lingga turunan Bugis. Ni buku ditulis tahon 1885 paké hurup Jawi. Di ni buku, dicatet dah tu kejadian-kejadian nyang belangsung di abad 18 ama 19 di mana-mana negeri Melayu.

Ada empat naskah Tuhpat napis nyang ditauin. Naskah nyang dijiplak tahon 1890 diterebitin bakal *Journal of the Malayan Branch Royal Asiatic Society*, Londen.
Tukang banyol

**Tukang banyol** (hurup Arab Gundul: توکڠ باڽول) atawa **tukang bodor** (hurup Arab Gundul: توکڠ بودور) entu orang nyang suka ngibur penongtonnya paké banyolan atawa bodoran atawa lawakan. Cara nyang lumbrah buat ngibur penontonnya ya'entu ngebanyol pasal diri sendèwèk atawa orang laèn.

## Ruju'an
Tukang berita

**Tukang berita** (hurup Arab Gundul: توکڠ بريتا) atawa **pemberita** (hurup Arab Gundul: فمبريتا) entu orang nyang ngudag-ngudag ama ngomplokin inpormasi dalem bentuk tulisan, dedengeran, atawa gambar, èn ngolah tu jadi bentuk nyang ilok, terus diamprah-amprahin di masarakat. Piil ama prosès dia punya bikin digero' kepemberitaan.

## Ruju'an
Tripitaka

**Tripitaka** atawa *Tipiṭaka* (basa Pali: [tɪˈpɪʈɐkɐ]) or *Tripiṭaka* (basa Sangsekerta: [trɪˈpɪʈɐkɐ]), artinya "Keranjang Tiga", entu istilah terdisionil nyang ngruju' bakal gabregan suhup suci kolot Buda. Kanun *Pāli* nyang dijaga' dalem terdisi Térawada (*Theravāda*) di Asia Kidul-wètan, Kanun Buda Tionghoa – di terdisi Buda Asia Wètan, èn Kanun Buda Tibèt – ama terdisi Buda Tibèt entu berapa deri Tripitaka nyang paling penting di dunia Buda di kita punya jaman. Tripitaka jadi istilah nyang pating dipaké bakal banyak majehab punya gabregan, bagèn kata pembagèan umumnya kaga' percis ama ke tiga *pitaka* doang.
Tubir

**Tubir** (hurup Arab Gundul: توبير) entu pembentukan bebatuan nyang ngejegreg ke atas. Tubir kebikin penggerowakan punya lantaran. Tubir mah biasanya kepapagan di daèrah panté, pegunungan, ama selingiran kali. Tubir biasanya dikeja ama bebatuan nyang tonggara ama penggerowakan ama cuaca.

## Ruju'an
Tukang endus

**Tukang endus** (hurup Arab Gundul: توکڠ اندوس) atawa **tukang serep-serep** (hurup Arab Gundul: توکڠ سرف٢) entu orang nyang nglakonin penyerep-nyerepan atu kejahatan, baè' jadi tukang endus pulisi atawa partikelir. Tukang endus partikelir biasanya gawénya komersil atawa nyari duit ama butuh ongji. Kalu di ceritra-ceritra bebikinan, tukang endus seringnya digambarin jadi orang sonder ongji nyang ngejal ngusut atu kelakuan kejahatan. Tulad tukang endus bebikinan nyang bekèn antara lèn entu Sèrlok Holem (karangan Menir Arthur Conan Doyle) ama Hèrkul Poaro (*Hercule Poirot*) (karangan Agatha Christie).

## Ruju'an
Tukang insinyur

**Tukang insinyur** (hurup Arab Gundul: ) atawa **tukang rancang peranti** (hurup Arab Gundul: ) ièlah orang nyang gableg didikan atawa orang sekolahan nyang bidangnya rancang peranti. Kata *insinyur* anu bolé nyomot deri basa Welanda *ingenieur*, nyang asalnya deri basa Latèn *ingenium* nyang artinya "kepinteran" atawa "anlèh". Tukang insinyur ngrancang bahan, telepekan, mesin, ama tatanan sembèn mantengin watesan-watesan lantaran kepraktisan, keamanan, ama ongkos. Banyakan gawéannya entu èlmu terepan, maké pengabaran nyang dikasiin ama ahli èlmu bakal ngejain dia punya pegawéan. Selaènnya gawé ama barang, tukang insinyur juga' misti monès gawé ama orang èn duit.

## Ruju'an
Tukang kebut (bola tendang)

**Tukang kebut** (hurup Arab Gundul: توکڠ کبوة; basa Indonésia: *asisten wasit*, *hakim garis*) dalem permaènan rangseg entu petugas nyang ada di lingir lapangan nyang gawéannya bareng ama riperi bakal mastiin jalannya itu pertandingan. Biasanya, tukang kebut ada dua, sorang satu di masing-masing sisi. Dia punya pegawéan gawéannya ngasi unjuk ke si riperi kalo itu bola udah aut apa belon, mau aut kuar lin samping awata lin kornèl. Sebagé lagi, tukang kebut gawéannya ngasi tau kalo itu sepèler udah masup opsèt apa belon pas maèn. Kalo-kalo si riperi kaga' bisa nglanjutin mimpin pertandingan lagi, apa gè' alesannya, mau sumeng ḳe', cidera kè', itu atu tukang kebut bisa diaru-aruin bakal jadi nyang nggantiin.

## Ruju'an
Tukang lakon

**Tukang lakon** (hurup Arab Gundul: ; ) atawa **anak lènong** (hurup Arab Gundul: ) atawa **anak wayang** (hurup Arab Gundul: ) ya'entu orang nyang gawénya meranin atu tokoh di pelampang, acara tipi atawa pèlem. Di Indonésia sering disebut ***artis***. Padahal, arti dari ***artis*** nyang sebenernya entu 'tukang seni'.

## Ruju'an
Tukang momong bocah

**Tukang momong bocah** (hurup Arab Gundul: توکڠ موموڠ بوچه) entu orang nyang gawéannya momong bayi atawa bocah di atu kulawarga. Cuman jaman bejaman mah, itu tukang momong bocah bisa jadi perorangan kè', badan kè', atawa tempat nitipin bocah. Umumnya, sebagé tukang rawat ama tukang momong bayi ama bocah balita di tempat nitipin bocah, tukang momong bocah kudu gableg pengetauan ama kemonèsan ngrawat ama momong bocah, sebab ni bakal nyawabin dia punya pertumbuhan ama perkembangan entar-entarannya.

## Ruju'an
Tukang sair

**Tukang sair** (hurup Arab Gundul: توکڠ شعر; Inggris: *poet*) atawa **penyair** (hurup Arab Gundul: فڠعر) atawa **sa'ir** (hurup Arab Gundul: ) entu penggeroan bakal orang nyang ngarang sair atawa saja'. Kata "tukang sair" punya pantaran antara laèn: *bujangga, pujangga, tukang saja', sastrawan,* ama *mualip.*

## Ruju'an
Tukang terbang

**Tukang terbang** (hurup Arab Gundul: توکڠ تربڠ) atawa **tukang iber** (hurup Arab Gundul: توکڠ ايبر) atawa **tukang nerbangin kapal terbang** (hurup Arab Gundul: توکڠ نربڠين کافل تربڠ) atawa **penerbang** (hurup Arab Gundul: فنربڠ) atawa **pengiber** (hurup Arab Gundul: فڠيبر) ièlah orang nyang ngelakonin piil pengiberan. Biasanya, tukang terbang ngendaliin atu kapal terbang. Tukang terbang basa Inggrisnya entu *aircraft pilot*, biar kata kaga' semua tukang terbang nerbangin kapal terbang.

## Ruju'an
Tukang halo-halo

**Tukang halo-halo** (hurup Arab gundul: توکڠ هالو٢), **tukang umrup**, atawa ***présèntator*** (hurup Arab gundul: فريسنتاتور; Indonésia: *pewara*; Inggris: *master of ceremony*) ya'entu orang nyang tugasnya jadi nyang mimpin hajatan atawa kendurèn, au kawinan kè', tonil kè', èns. Tukang halo-halo suka ngebawain pengabaran jalannya acara baè' di dunia nyata, tipi, radio, atawa pèlem.

## Ruju'an
Tukang gending

**Tukang gending** (hurup Arab Gundul: توکڠ ݢنديڠ; Inggris: *musician*; Indonésia: *pemusik* atawa *musisi*)  **Tukang (maèn) musik** (hurup Arab Gundul: توکڠ ماين موسيق) atawa **tukang tanji** (hurup Arab Gundul: توکڠ تنجى) nya'entu orang nyang maènin alat-alat gending, kaya'  hitar, piano, suling èn laèn-laèn. Tukang gending biasanya juga' bisa nyanyi.

## Ruju'an
Tukang umrup berita

**Tukang umrup berita** (hurup Arab Gundul: توکڠ امروف بريتا; Inggris: *news broadcaster*, *news anchor*) atawa **tukang baca berita** (hurup Arab Gundul: توکڠ باچ بريتا) ièlah orang nyang ngojèkin berita pas lagi acara berita di tipi, redio, atawa internèt. Tukang umrup berita bisa aja pemberita nyang gawé, nyang ngebantu ngomplokin bahan berita èn bisa aja, sebagé tambahannya, ngangsrongin dia punya sarahan pas itu acara. Tukang umrup berita biasanya gawénya deri pabrik tipi atawa pabrik redio, cuman bisa aja nongol ngojèkin berita deri peloksokan di rungkun nyang bekaètan ama kejadian berita utamanya.

## Ruju'an
Tukang umrup radio

**Tukang umrup radio** (hurup Arab Gundul: توکڠ اومروف راديو) entu petugas pengumprupan radio nyang ngumrupin dia punya suara liwat pengoperan (*transmisi*) radio. Sorang tukang umrup radio ngenalin ama ngebahas macem-macem dah kaya' musik, ngadain tanya-tanya nyang juga' ngembètin geroan pendangès, atawa nyampéin, penelahan hawa, pengabaran gerak badan, atawa pengabaran lalu lalang.

## Ruju'an
Tukilan

**Tukilan** atawa **nukilan** entu kata atawa kalimat nyang diulangin deri dia punya orang nyang ngomongin atawa nulisin.

## Ruju'an
Tulang

**Tulang** (hurup Arab Gundul: تولڠ) atawa **balung** (hurup Arab Gundul: بالوڠ) entu bagèan deri rangka héwan nété'. Tulang juga' kanggo nglindungin orhan di jeronya kita punya awak.

Tulang entu watonnya awak. Sonder wasilah tulang, mentak-mentak, kita ombolan orhan ama kulit di tanah, kaga' gableg gerak.

Tulang juga' nglindungin anggota awak. Batok nglindungin otak, tulang iga nglindungin jantung ama paru-paru. Rahang ama batok ngejagjagin sepir muka, nyang ngebantu kita ngelebok ama ngemak-ngemik. Panggul ngelindungin kita punya alat perjima'an, èn tulang geger ngelindungin sungsum tulang geger.

Tulang entu jaringan idup, èn kudu diopènin dengen gerak badan keatur èn juga' nenggak jat kapur deri asupan, kaya' laban, èn daon-daonan tua, kaé bayem. Sungsum tulang di tenga-tenganya tulang nyang rada gedéan ngeja kita punya sèl darah mèra.

## Ruju'an
Kabupatèn Tulang Bawang Kulon

**Tulang Bawang Kulon** entu atu kabupatèn nyang ada di Propinsi Lampung. Ni kabupatèn punya sintrem guwernemèn ada di nama Panaragan. Ni kabupatèn ngejenggar ampé 1.201,15 km2 dengen kepadetan penduduknya 240 orang/km2. Ada 287.707 orang nyang tinggal di mari.
Tulang bencurang

**Tulang bencurang** (hurup Arab Gundul: تولڠ بنچورڠ) atawa **tulang kering** (hurup Arab Gundul: تولڠ کريڠ) entu tulang nyang lebi gedé ama parkuan deri dua tulang tungké di bawahnya dengkul di héwan tulang geger. Ni tulang nyangcangin dengkul ama tulang kekiongan èn jèjèran tulang belajeg. Sebagé lagi, ni tulang – tulang paling gedé no. 2 di awak sebab ni ngejejeg awak punya berat. Tulang bencurang entu penting pisan bakal gerak saban sarian kaya' nangtung ama jalan, serènta mécléing ama ngincring. Tulang bencurang biasanya sembabad dah tu mau lanang punya kè', wadon kè', sebelonnya akil balèg. Kalu di remaja, lanang punya tulang bencurang panjang ketimbang wadon punya.

## Ruju'an
Tulang lak-lakan

**Tulang lak-lakan** (hurup Arab Gundul: تولڠ لق٢ن) ièlah dua tulang muka nyang ada di manusia ama héwan nété' di atasnya itil-itilan di tenggorokan. Barengan ama rahang atas, ni ngeja lak-lakan keras.

## Ruju'an
Tulang geger

**Tulang geger** (hurup Arab Gundul: تولڠ ݢݢر) atawa **tulang punggung** (hurup Arab Gundul: تولڠ فوڠݢوڠ) atawa **tulang belakang** (hurup Arab Gundul: تولڠ بلاکڠ) atawa **tetunggur** (hurup Arab Gundul: تتوڠݢور) entu tulang nyang kaga' aturan nyang ngeja geger nyang gampang digerak-gerakin. Ada 33 tulang geger di orang gedé.

## Ruju'an
Tulang paha

**Tulang paha** (hurup Arab Gundul: تولڠ فاها) entu bagèan awak nyang paling gedé èn paling parku di orang punya awak. Ni tulang nyangcangin awak bagèan pinggul ama dengkul. Kata *femur* entu basa Latèn bakal paha.

## Ruju'an
Tulang welikat

Dalem petilan awak orang, **tulang welikat** (hurup Arab Gundul: تولڠ وليکة) (Inggris: *scapula*, *shoulder blade*; Latin: *omo*) atawa **tulang belikat** (hurup Arab Gundul: تولڠ بليکة) atawa **tulang ulikat** (hurup Arab Gundul: تولڠ اوليکة) atawa **tulang kipas** (hurup Arab Gundul: تولڠ کيفس) atawa **tulang cèntong** (hurup Arab Gundul: تولڠ چنتوڠ) atawa **tulang cecèntong** (hurup Arab Gundul: تولڠ چچنتوڠ) entu tulang nyang nyangcangin tulang lengen atas èn tulang selangka.

## Ruju'an